
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 114
                                                              din 27 iunie 2017
        privind  însuşirea unor documentaţii cadastrale            
   
Consiliul Local al Municipiului Sighişoara, întrunit în şedinţă ordinară,   
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 15594/12.06.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere documentaţia cadastrală de evidențiere construcție: C1- centrală termică și C2 – coș de fum, actualizare categorie de folosință - din teren arabil intravilan, în teren curți construcții intravilan și rectificare suprafață teren înscris în C.F. nr. 57646 Sighișoara, sub nr. top. 3070/2, a imobilului situat în Municipiul Sighișoara, str. Gării, f.nr.; 

Având în vedere documentația cadastrală de dezmembrare a imobilelor proprietatea Statului Român, situate în intravilanul Municipiului Sighișoara, înscrise în C.F. nr. 7084 Sighișoara, sub nr. top. 3710/2, în suprafață de 9013 mp. teren ,,construcții industrialeˮ și în C.F. 55099 Sighișoara, sub nr. cadastral 55099, în suprafață de 64311 mp. teren neproductiv intravilan - carieră de exploatare - în câte 2 loturi noi pentru fiecare imobil de natură teren identificat mai sus și apoi, alipirea a două dintre nr. top nou formate, respectiv nr. top nou format 3710/2/1 și nr. top nou format 4800/1/1, cu suprafața cumulată de 5565 mp., în vederea concesionării către S.C. Siceram S.A. Sighișoara, pentru edificarea unei platforme de depozitare;

Având în vedere prevederile Legii nr. 7/1996, Legea Cadastrului şi Publicităţii Imobiliare, republicată, cu modificările şi completările ulterioare;

Având în vedere prevederile art. 876 - 880 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere prevederile Ordinului nr. 700/2014 al Agenţiei Naţionale de Cadastru şi Publicitate Imobiliară privind aprobarea Regulamentului de avizare, recepţie şi înscriere în evidenţele de cadastru şi carte funciară, cu modificările şi completările ulterioare;

Având în vedere Raportul de specialitate al Direcţiei Administrarea Patrimoniului, înregistrat cu nr. 15592/12.06.2017, prin care se propun spre însuşire documentaţiile cadastrale cu privire la imobilele menţionate mai sus, îndeplinindu-se prevederile legale în acest sens;

În temeiul art. 36 (2) lit. „c”, (5) lit. „c” şi (9), art. 45 (3) şi a art. 115 (1) lit. ,,b” din Legea nr. 215/2001, Legea administraţiei publice locale, republicată, cu modificările  şi completările ulterioare,
H O T Ă R Ă Ş T E:

Art. 1. Se însuşeşte documentaţia cadastrală de evidențiere construcție: C1- centrală termică și C2 – coș de fum, de actualizare a categoriei de folosință, din teren arabil intravilan, în teren curți construcții intravilan și rectificare suprafață de teren înscris în C.F. nr. 57646 Sighișoara, sub nr. top. 3070/2, a imobilului situat în Municipiul Sighișoara, str. Gării, f.nr., anexa nr. 1 la prezenta hotărâre.

 Art. 2. (1) Se aprobă evidențierea construcției :

- C1 – centrală termică, compusă la parter din : 2 WC-uri, 1 centrală termică, 1 magazie și 3 posturi trafo, iar la subsol din 1 pivniță;

-  C2 – coș de fum.

(2) Se aprobă actualizarea categoriei de folosință și rectificarea suprafeţei terenului, situat în Municipiul Sighişoara, str. Gării, f. nr., înscris în C.F. nr. 57646 Sighișoara, sub nr. top. 3070/2, de la suprafaţa de 691 mp. teren arabil intravilan, la suprafaţa reală de 621 mp. teren curți – construcții intravilan, rezultată în urma măsurătorilor, conform documentaţiei cadastrale însuşite prin art. 1 din prezenta hotărâre.

Art. 3. Imobilul de natură teren, situat în Municipiul Sighişoara, str. Gării, f.nr., înscris în C.F. nr. 57646 Sighișoara, sub nr. top. 3070/2, identificat conform documentaţiei cadastrale însuşite prin art. 1 din prezenta hotărâre, este în proprietatea Statului Român.

Art. 4. Se însușește documentația cadastrală de dezmembrare a imobilelor proprietatea Statului Român, situate în intravilanul Municipiului Sighișoara, înscrise în C.F. nr. 7084 Sighișoara, sub nr. top. 3710/2, în suprafață de 9013 mp. teren ,,construcții industrialeˮ și în C.F. 55099 Sighișoara, sub nr. cadastral 55099, în suprafață de 64311 mp. teren neproductiv intravilan - carieră de exploatare - în câte 2 loturi noi pentru fiecare imobil de natură teren identificat mai sus și apoi, alipirea a două dintre nr. top nou formate, respectiv nr. top nou format 3710/2/1 și nr. top nou format 4800/1/1, cu suprafața cumulată de 5565 mp., în vederea concesionării către S.C. Siceram S.A. Sighișoara, pentru edificarea unei platforme de depozitare, anexa nr. 2 la prezenta hotărâre.

Art. 5. (1) Se aprobă dezmembrarea imobilelor situate în Municipiul Sighișoara, str. Viilor, nr. 123, conform documentației cadastrale însușite la art. 4 din prezenta hotărâre, astfel :

I. Terenul neproductiv intravilan, înscris în C.F. 55099, sub nr. top. 4800/1, în suprafață de 64311 mp., se dezmembrează în :

       
a.   teren construcții intravilan, sub nr. top. nou 4800/1/1, cu suprafața de 3699 mp.;

       
b.   teren neproductiv intravilan, sub nr. top. nou 4800/1/2, cu suparafața de 60612 mp.

II. Terenul construcții industriale, înscris în C.F. 7084, sub nr. top. 3710/2, în suprafață de 9013 mp., se dezmembrează în :

a. teren construcții intravilan, sub nr. top. nou 3710/2/1, cu suprafața de 1866 mp.;

            b.   teren construcții industriale, sub nr. top. 3710/2/2, cu suprafața de 7147 mp.


(2) Se aprobă alipirea terenului construcții intravilan, sub nr. top. nou 4800/1/1, cu suprafața de 3699 mp. și terenul construcții intravilan, sub nr. top. nou 3710/2/1, cu suprafața de 1866 mp., care vor forma un nou imobil cu destinația de platformă de depozitare în suprafață totală de 5565 mp. 

Art. 6. Imobilul de natură teren, situat în Municipiul Sighişoara, str. Viilor, nr. 123, înscris în C.F. nr. 7084 Sighișoara, sub nr. top. 3710/2 și C.F. 55099 Sighișoara, sub nr. cadastral 55099, identificat conform documentaţiei cadastrale însuşite prin art. 4 din prezenta hotărâre este în proprietatea Statului Român.

Art. 7. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara și Direcţia Administrarea Patrimoniului din cadrul Municipiului Sighişoara.

Art. 8. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

     Matei Ovidiu – Daniel                             Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  4 ex. Direcţia Administrarea Patrimoniului.
10 ex.
B.A.
